Αμπουντουσαλαμού Αμπουντουρεσίτι

O Αμπουντουσαλαμού Αμπουντουρεσίτι (κινεζικά: 阿不都沙拉木·阿不都热西提, ουιγούρ: ئابدۇسالام ئابدۇرېشىت) (20 Μαΐου 1996) είναι Κινέζος καλαθοσφαιριστής, ο οποίος αγωνίζεται ως σμολ φόργουορντ για τους Σιντσιάνγκ Φλάινγκ Τάιγκερς.

Σταδιοδρομία σε συλλόγους 
Αφού κέρδισε το εθνικό πρωτάθλημα νέων το 2014, ο Αμπουντουρεσίτι ξεκίνησε την επαγγελματική σταδιοδρομία του με τους Σιντσιάνγκ Φλάινγκ Τάιγκερς τη σεζόν 2015-16.  Στην πρώτη του σεζόν, είχε μέσο όρο 4,0 πόντους, 1,6 ριμπάουντ και 0,5 ασίστ σε 7,3 λεπτά ανά αγώνα. Βοήθησε επίσης την ομάδα του να κερδίσει το Κύπελλο Πρωταθλητριών Ασίας του 2016, σημειώνοντας 19 πόντους στον τελικό αγώνα εναντίον της Αλ Ριάντι.

Παρά το γεγονός ότι ανέλαβε μεγαλύτερο ρόλο τη σεζόν 2016-17 για τους Φλάινγκ Τάιγκερς, έχοντας 9,6 λεπτά ανά αγώνα και ξεκινώντας βασικός σε 12 αγώνες, ο Αμπουντουρεσίτι είχε μέσο όρο 3,1 πόντους, 1,6 ριμπάουντ και 0,3 ασίστ. Στα πλέι οφ του 2017 της CBA η ομάδα του κέρδισε τον τίτλο, κερδίζοντας τη σειρά των τελικών με 4-0 εναντίον των Γκουανγκντόνγκ Σάουθερν Τάιγκερς.

Τη σεζόν 2017-18, ο Αμπουντουρεσίτι είχε κατά μέσο όρο 6,9 πόντους, 4,1 ριμπάουντ και 0,7 ασίστ σε 19,1 λεπτά ανά αγώνα. Παρά την μέτριες επιδόσεις, έλαβε μέρος σε προπονήσεις με ομάδες του NBA για το NBA Ντραφτ του 2018 τον Μάιο του 2018.

Εντάχθηκε στους Γκόλντεν Στέιτ Ουόριορς για το NBA Σάμερ Λιγκ 2018.

Εθνική ομάδα 
Ο Αμπουντουρεσίτι αγωνίστηκε με την Εθνική Κίνας στα προκριματικά του Παγκοσμίου Κυπέλλου 2019. Στις 26 Νοεμβρίου 2017, κατέγραψε 15 πόντους, επτά ριμπάουντ και τρεις ασίστ στη νίκη με 92-81 επί της Νότιας Κορέας. Τον Δεκέμβριο του 2017, ο αρθρογράφος της FIBA, Ένζο Φλόχο, ονόμασε τον Αμπουντουρεσίτι μεταξύ των πέντε καλύτερων Ασιατών πάουερ φόργουορντ που έπαιξαν στις διοργανώσεις της FIBA το 2017.

Προσωπική ζωή 
Ο Αμπουντουρεσίτι είναι εθνοτικός Ουιγούρος.

Παραπομπές

Εξωτερικοί σύνδεσμοι 

 Προφίλ στο Eurobasket.com

Κινέζοι καλαθοσφαιριστές
Σμολ φόργουορντ
Ουιγούροι αθλητές
Καλαθοσφαιριστές Εθνικής Κίνας
Αθλητές στους Ασιατικούς Αγώνες 2018
Καλαθοσφαιριστές Παγκοσμίου Κυπέλλου 2019
Καλαθοσφαιριστές Σιντσιάνγκ Φλάινγκ Τάιγκερς
Καλαθοσφαιριστές Πρωταθλήματος Κίνας